**სააქციო საზოგადოება „ლიბერთი ბანკი“**

**სატენდერო დოკუმენტაცია**

**ქსელური ბრანდმაუერის (Firewall) შესყიდვა**

**2023 წელი**

**1. შესყიდვის ობიექტი**

1.1. ქსელური ბრანდმაუერის (Firewall) შესყიდვა ფასების ცხრილის და ტექნიკური მახასიათებლების **(დანართი N1, დანართი N2**) შესაბამისად;

**2. პრეტენდენტის მიერ წარმოსადგენი დოკუმენტ(ებ)ი**

* კომპანიის მიმოხილვა:
* საქმიანობის მოკლე აღწერილობა, კლიენტების სია, რეკომენდაციები;
* განიხილება კომპანიები, რომლებიც მინიმუმ 2 (ორი) წელიწადია დაფუძნებული;
* ინფორმაცია დამფუძნებლ(ებ)ის და მფლობელ(ებ)ის შესახებ;
* კომპანიის სერტიფიკატები (ასეთის არსებობის შემთხვევაში);
* სატენდერო წინადადება ფასების ცხრილის მიხედვით **(დანართი N1)**;
* ინფორმაცია მოწოდების ვადებსა და პირობებზე;
* ინფორმაცია საგარანტიო ვადებსა და პირობებზე;
* ინფორმაცია წარსულში ანალოგიური გამოცდილების შესახებ;
* ცნობა საგადასახადოდან დავალიანების არ არსებობის შესახებ;
* რეკვიზიტები;
* საკონტაქტო პირის (პროექტის მენეჯერის) მონაცემები.

***შენიშვნა:***

* განიხილება მხოლოდ ის წინადადებები, რომლებიც მოიცავს ზემოთ ჩამოთვლილ ყველა პუნქტს.

**3. შესყიდვის ობიექტის მიწოდების ვადა, ადგილი და მიწოდების პირობა**

3.1. საქონლის მოწოდება უნდა განხორციელდეს შემდეგ მისამართზე: ქ. თბილისი, ილ.ჭავჭავაძის გამზ. #74, „ლიბერთი ბანკი“-ს სათავო ოფისი;

***შენიშვნა:***

* *საქონლის მიწოდება უნდა მოხდეს სამუშაო საათებში;*

**4. პრეტენდენტის წინადადების ფასი და ანგარიშსწორების პირობები**

4.1.ხარჯები, რომლებიც სატენდერო წინადადების ფასში არ იქნება გათვალისწინებული, არ დაექვემდებარება ანაზღაურებას;

4.2. ბანკის მიერ ანაზღაურება განხორციელდება გამყიდველის მიერ ფაქტიურად მოწოდებული საქონლის შესახებ შედგენილი მიღება-ჩაბარების აქტის, სასაქონლო ზედნადებისა და საგადასახადო ანგარიშ-ფაქტურის წარმოდგენიდან 10 (ათი) სამუშაო დღის განმავლობაში;

4.3.ტენდერში გამარჯვებული კომპანიის მხრიდან საავანსო თანხის მოთხოვნის შემთხვევაში, ბანკის მოთხოვნის საფუძველზე, კომპანია ვალდებულია მოთხოვნილ თანხაზე წარმოადგინოს ბანკისთვის მისაღები საბანკო ან/და სადაზღვევო გარანტია;

**5. ზოგადი პირობები**

5.1.პრეტენდენტის მიერ მოწოდებული ყველა დოკუმენტი ან/და ინფორმაცია ხელმოწერილი და ბეჭედდასმული (ბეჭდის არსებობის შემთხვევაში) უნდა იყოს უფლებამოსილი პირის მიერ (საჭიროების შემთხვევაში წარმოდგენილი უნდა იქნას მინდობილობა);

5.2.სატენდერო დოკუმენტაციით მოთხოვნილი ყველა დოკუმენტ(ებ)ი წარმოდგენილ უნდა იქნეს ქართულ ენაზე; დოკუმენტების და ინფორმაციის უცხოურ ენაზე წარდგენის შემთხვევაში მათ უნდა დაერთოს ნოტარიულად დამოწმებული ქართული თარგმანი;

5.3. პრეტენდენტმა უნდა წარმოადგინოს **მწარმოებლის ავტორიზაციის ფორმა (MAF);**

5.4.გამარჯვებულ პრეტენდენტთან გაფორმდება ხელშეკრულება, ხელშეკრულების დრაფტის **(დანართი N3**) მიხედვით. ხელშეკრულების ხელმოწერაზე უარის თქმა ავტომატურად გამოიწვევს პრეტენდენტის დისკვალიფიკაციას და შავ სიაში მოხვედრას;

**6. ინფორმაცია პრეტენდენტებისათვის**

 6.1. შემოთავაზების წარმოდგენის ბოლო ვადა: **2023 წლის 15 მაისი** 17:00 საათი;

 6.2. **პრეტენდენტის მიერ სატენდერო წინადადება გადმოგზავნილი უნდა იყოს მითითებულ ელ.ფოსტაზე:** **tendercommittee@lb.ge****;**

 ამავე მეილიდან, ბანკის მხრიდან მოხდება პრეტენდენტისგან სატენდერო წინადადების მიღების დადასტურება. სხვა შემთხვევაში, გთხოვთ დაგვიკავშირდეთ განცხადებაში მითითებულ საკონტაქტო ნომერზე;

 6.3.სატენდერო დოკუმენტაციასთან დაკავშირებული განმარტებების მიღება პრეტენდენტს შეუძლია სატენდერო კომისიის აპარატში: შესყიდვების მენეჯერი შორენა თავაძე, ელ.ფოსტა: Shorena.tavadze@lb.ge; მობ: 595 901 200.

**დამატებითი პირობები!**

* შემოთავაზებული ბრანდმაუერის აპარატურა უნდა იყოს ერთი და იმავე მწარმოებლის;
* ყველა მოთხოვნილ აპარატურაზე მომწოდებელმა უნდა წარმოადგინოს მწარმოებლის ავტორიზაციის წერილი (Manufacturers Authorization Form);
* მომწოდებელმა უნდა წარმოადგინოს მოთხოვნილი კომუტატორების ვენდორის არანაკლებ ორი სერთიფიცირებული ინჟინრის სერტიფიკატი;
* მომწოდებელმა უნდა განახორციელოს მოთხოვნილი აპარატურის იმპლემენტაციის დაგეგმვა, კონფიგურაცია და სრული ინტეგრაცია ბანკის ქსელურ ინფრასტრუქტურაში, HA ტესტირება და უნდა შეასრულოს ეს ყველაფერი აპარატურის მოწოდებიდან 2 თვეში.